Oficialusis leidinys L 099 , 17/04/2003 p. 0024 - 0025



Tarybos Reglamentas (EB) Nr. 696/2003 2003 m. balandžio 14 d. iš dalies keičiantis Reglamentą (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 181A straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], pasitarusi su Regionų komitetu, kadangi: (1) 2002 m. rugpjūčio viduryje potvyniai kaimo vietovėse padarė didelę žalą, inter alia, ir įvairioms šalims kandidatėms. Bendrija turi sugebėti kaskart tinkamai reaguoti į šias išskirtines gamtos nelaimes, ištinkančias šalis kandidates, taikydama įvairias priemones, įskaitant Tarybos reglamente (EB) Nr. 1268/1999 [4] nustatytas pasirengimo stojimui priemones, ir vienas iš jos tikslų turi būti prioritetinių ir konkrečių problemų sprendimas, siekiant tvariai adaptuoti šių šalių žemės ūkio sektorių ir kaimo vietoves. (2) Tame reglamente nėra specialios nuostatos apie veiksmus, kurie padėtų atstatyti kaimo vietoves po nepaprastų gamtos nelaimių; (3) Būtini atitinkami Bendrijos veiksmai dar iki šių nelaimių. Minimi įvykiai, inter alia, uždeda sunkią ekonominę našta paveiktų šalių valstybiniam bei privačiam sektoriui ir sutampa su pasiruošimu stojimui. Remiantis bendro finansavimo politikos priemonėmis, tokiomis, kaip numatytosios Reglamentu (EB) 1268/1999, minimose šalyse turėtų būti imamasi atitinkamų veiksmų įgyvendinti projektus, kurie apimtų tiek Bendrijos pagalbos dydžio, tiek pagalbos intensyvumo įprastos viršutinės ribos didinimą. (4) Dėl to Reglamentą (EB) Nr. 1268/1999 reikėtų atitinkamai pakeisti, PRIĖMĖ ŠĮ REGLAMENTĄ: 1 straipsnis Šiuo dokumentu Reglamentas (EB) Nr. 1268/1999 iš dalies keičiamas taip: 8 straipsnis pakeičiamas taip: "8 straipsnis Bendrijos įnašo dydis 1. Bendrijos įnašas gali sudaryti iki 75 % visų reikalavimus atitinkančių viešųjų išlaidų, išskyrus: a) susijusiems projektams pagal bet kurią priemonę, kai Komisija nusprendžia, kad ištiko išskirtinės gamtinės nelaimės, Bendrijos pagalba gali siekti iki 85 % visų reikalavimus atitinkančių viešųjų išlaidų; b) 2 straipsnio paskutinėje įtraukoje ir 7 straipsnio 4 dalyje nurodytoms priemonėms Bendrijos finansinis įnašas gali sudaryti iki 100 % visų reikalavimus atitinkančių sąnaudų. 2. Pajamas uždirbančioms investicijoms, a) išskyrus nurodytas 1 dalies a punkte, viešoji pagalba gali sudaryti iki 50 % visų reikalavimus atitinkančių sąnaudų, iš kurių Bendrijos įnašas gali sudaryti iki 75 %; b) nurodytoms 1 dalies a punkte, viešoji pagalba gali sudaryti iki 75 % visų reikalavimus atitinkančių sąnaudų, iš kurių Bendrijos įnašas gali sudaryti iki 85 % viešosios pagalbos. Bet kuriuo atveju Bendrijos įnašas turi atitikti taisykles dėl valstybės pagalbai nustatytos pagalbos dydžio viršutinės ribos ir bendros sumos. 3. Finansinė parama ir mokėjimai išreiškiami eurais." 2 straipsnis Šis reglamentas įsigalioja trečią dieną po jo paskelbimo Europos Sąjungos oficialiajame leidinyje. Jis taikomas nuo 2002 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. balandžio 14 d. Tarybos vardu Pirmininkas A. Giannitsis [1] OL C 331, 2002 12 31, p. 195. [2] 2003 m. kovo 11 d. pareikšta nuomonė (dar nepaskelbta Oficialiajame leidinyje). [3] OL C 61, 2003 3 14, p.194. [4] OL L 161, 1999 6 26, p. 87. Reglamentas su pakeitimais, padarytais Reglamentu (EB) Nr. 2500/2001 (OL L 342, 2001 12 27, p. 1). --------------------------------------------------